《石屋辞三章为彭通府作 其三》
明代·王立道

有美人兮山之麓，架辛楹兮结蕙屋。被修径兮兰薰，拄空檐兮古木。

平田渺兮秋稼阴，长林杳兮芳树绿。日坐渔兮群白鸥，夜休耕兮饭黄犊。

倚空虚兮嗟索离，望巉岩兮聊踯躅。踯躅兮何之，招子真兮东谷。

愿君兮归来，苍生兮极目。

作者简介：（1510—1547）明常州府无锡人，字懋中，号尧衢。嘉靖十四年进士。授编修。有《具茨集诗文》。